Κωνσταντίνος Πετρίτης

Ο Κωνσταντίνος Πετρίτης (1912 - 25 Φεβρουαρίου 1987) ήταν Έλληνας αξιωματικός του στρατού και δήμαρχος Αίγινας.

Βιογραφικά στοιχεία 

Γεννήθηκε στην Αθήνα και ήταν γιος του Δημητρίου Πετρίτη, αξιωματικού του στρατού και πολιτικού από την Αίγινα. Φοίτησε στη Στρατιωτική Σχολή Ευελπίδων και συμμετείχε στον ελληνοϊταλικό πόλεμο. Παράλληλα σπούδασε πολιτικός μηχανικός στο Πολυτεχνείο. Διετέλεσε διοικητής της Γεωγραφικής Υπηρεσίας Στρατού. Από την θέση αυτή συνέβαλε στην αναμόρφωση της Γ.Υ.Σ. ανανενώνοντας τον τεχνολογικό εξοπλισμό αλλά και αναλαμβάνοντας την χαρτογράφηση της Ελλάδας υπό κλίμα 1:5000. Επίσης συνέβαλε στην δημιουργία του σταθμού τηλεοράσεων των ενόπλων δυνάμεων.

Τον Μάϊο του 1967 αποστρατεύθηκε με τον βαθμό του υποστράτηγου ε.α. Το 1968 διορίστηκε από την δικτατορική κυβέρνηση Παπαδόπουλου δήμαρχος Αίγινας, θέση στην οποία παρέμεινε μέχρι το 1972.

Ήταν παντρεμένος με την Ελένη Ποταμίτου και είχε δύο παιδιά. Στην Αίγινα κεντρικός δρόμος του νησιού φέρει το όνομά του.

Πηγές 

 Κουτρούβελης Κωνσταντίνος, Βιογραφικά σημειώματα στρατηγών Γ.Υ.Σ. (1985 Αθήνα), σελ. 7

Έλληνες αξιωματικοί του Στρατού Ξηράς
Δήμαρχοι Αίγινας